Vége a kétnapos munkahétnek Venezuelában
Lazított a venezuelai kormány a súlyos belpolitikai és gazdasági válságba süllyedt dél-amerikai országban néhány hónapja bevezetett energiatakarékossági intézkedéseken, így annak az április óta tartó idõszaknak is vége, amikor az állami szektor mintegy 3 millió alkalmazottja számára a munkahét csupán kétnapos volt. Most már három napot kell dolgozniuk.
Luis Motta energetikai miniszter helyi idõ szerint hétfõn közölte, az ország áramellátásának kétharmadát biztosító guri erõmû tározójában ismét emelkedni kezdett a vízszint, ennek köszönhetõen nõtt az elektromos áramtermelés szintje, és enyhíthettek a korlátozásokon.

Ennek értelmében a közalkalmazottaknak ezentúl

szerdán, csütörtökön és pénteken is fel kell venniük a munkát, viszont munkaidejük csupán délután egyig tart.

A tárcavezetõ bejelentette, a hétvégékre bevezetett energiatakarékossági intézkedéseket is eltörlik, és az iskolák is újra nyitva tarthatnak péntekenként is.

Tisztségviselõk azt hangoztatják, hogy az eddigi korlátozások az idei évben tapasztalt súlyos szárazságra adott, kényszerû válaszlépések. Az aszály miatt ugyanis jelentõsen lecsökkent a guri erõmû tározójának vízszintje.

Az ellenzék ezzel szemben azt hangoztatja, hogy a problémát az elégtelen mértékû állami beruházások, a korrupció és az alacsony hatékonyság okozza, valamint az, hogy a szocialista kormány nem gondoskodott az alternatív energiaforrások fejlesztésérõl.

Venezuelában hónapok óta gazdasági, társadalmi és politikai válság uralkodik. Az ország egyetlen terméke és exportcikke a kõolaj, így

az olajár esése miatt a gazdaság is mélyrepülésbe kezdett.

Rendszeresek az áramkimaradások, a termelés akadozik, a boltok üresek, az infláció elszabadult.
Venezuelai hatóságok és jogvédõ csoportok hétfõn arról számoltak be, hogy múlt héten hárman haltak meg az élelmiszer- és gyógyszerhiány miatt kirobbant lázongásokban és fosztogatásokban.
Venezuela válság